**PROIECT**

**DECIZIEI ETAPEI DE ÎNCADRARE**

Ca urmare a solicitarii de emitere a acordului de mediu adresate de **UAT ORAS BABADAG,** cu sediul în jud. Tulcea, oraș Babadag, str. Republicii, nr. 89, jud. Tulcea, înregistrată la APM Tulcea cu nr. 14991/12.12.2018, a depunerii memoriului de prezentare, înregistrat la A.P.M. Tulcea cu nr. 3014/01.03.2019 și a completărilor înregistrate cu nr. 3963/18.03.2019, 5317/05.04.2019, în baza:

- **Legii nr. 292/2018** privind evaluarea impactului anumitor proiecte publice şi private asupra mediului **,**

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificările şi completările prin Legea nr.49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei Tehnice de Analiza din data de 02.04.2019, că proiectul „**Serviciul integrat de transport public urban în contextul dezvoltării durabile a orașului Babadag prin accesarea POR 3.2.- Construire/amenajare trasee pentru bicicliști și alei pietonale”,** propus a se amplasa în intravilanul localității Babadag, str. Ion Nitescu, str. Rahovei, str. Stejarului, str.Plavat, str. Pavel Gheorghe, str. Alexandru Vlahuta, jud. Tulcea, **nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, la punctul 13, lit.a - orice modificări sau extinderi, altele decât cele prevăzute la pct.22, din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice şi private asupra mediului, nu sunt de natură a genera un impact semnificativ asupra mediului.

c) proiectul propus nu intră sub incidenta art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare .

d) proiectul propus nu intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

1. **Dimensiunea și concepția întregului proiect:**

Proiectul propune realizarea unor trasee pentru bicicliști și alei pietonale în cadrul următoarelor amplasamente: str. Ion Nițescu, str. Rahovei, str. Stejarului, str. Plavat, str. Pavel Gheorghe, str. Alexandru Vlahuță, care aparțin domeniului public al orașului Babadag fiind alcătuite din teren neîmprejmuit.

Vecinătățile amplasamentelor studiate sunt proprietăți private, străzi legătura - traseele se vor amenaja în limita străzilor orășenești.

Pe traseele de biciclete se va amplasa mobilier stradal compus din:

* banca realizată cu cadru metalic și rigle din lemn pentru odihna bicicliști
* coș de gunoi cu picior din țeavă și coș din tablă
* rastel pentru biciclete din oțel vopsit.

Se realizeză traseul părții carosabile în relațiile cu celelalte trasee, atât auto cât și pietonale.

Pentru pistele de biciclete amplasate pe platforma proprie, sunt propuse următoarele intervenții:

* refacerea părții carosabile existente după desfacerea și reamplasarea bordurii existente;
* marcaje ce delimitează pista de cicliști realizate cu vopsea ecologică, albă, diluabilă cu apă, tip masă plastică, care asigura vizibilitate în condiții de ceață, ploaie atât pe timp de zi cât și de noapte.

Refacerea părții carosabile constă în:

* tăierea cu mașina cu discuri diamantate în lungul străzii.
* decaparea sistemului rutier existent pe o lățime care asigură gabarite minime pentru utilajele de săpare și compactare;
* încadrarea părții carosabile cu borduri din beton de ciment îngropate de 18x18 cm sau cu borduri din beton de ciment cu fața văzută de 20x25 cm pe fundații din beton de ciment C8/10, astfel încât să fie realizate lățimile pistei de cicliști;
* refacerea sistemului rutier al străzii existente cu următoarea structură rutieră:
  + 4 cm strat de uzură BA16
  + 6 cm strat de legatură Bad 25
  + 10 cm strat de macadam
  + 20 cm strat de piatră spartă
  + 30 cm strat balast.

|  |  |  |
| --- | --- | --- |
| **Denumire strada:** | **Lungime propusa pentru realizare traseu:** | |
| **VELO** | **PIETONAL** |
| STR. CIUCUROVEI | 2 200.00 | 2 200.00 |
| STR. ION NIȚESCU | 320.00 | 320.00 |
| STR. GĂRII | 250.00 | 250.00 |
| STR. RAHOVEI | 350.00 | 0.00 |
| STR. STEJARULUI | 490.00 | 0.00 |
| STR. PLAVAT | 250.00 | 250.00 |
| STR. PAVEL GHEORGHE | 460.00 | NA |
| STR. AL. VLAHUȚĂ | 1 040.00 | 1 040.00 |
| **TOTAL** | **5 360.00** **metri** | **4 060.00 metri** |
|  |  |  |

Fundatia este realizată din două straturi, un strat inferior din balast și un strat superior din piatră spartă. Stratul inferior din balast 0/63 mm în grosime de 30 cm, cu rol de strat filtrant anticontaminator și anticapilar, și stratul superior din piatră spartă 40/63 mm, împănată cu piatră spartă 15/25 mm și nisip 0/8 mm, în grosime de 20 cm.

Stratul de bază se realizează din macadam realizat din piatră spartă 40/63 impănată cu piatră spartă 15/25 și nisip 0/8 mm, în grosime de 10 cm.

Stratul de legatură din mixtura asfaltică BAD25 în grosime de 6 cm.

Strat de uzură din mixtura asfaltică BA16 în grosime de 4 cm.

***Organizarea de șantier:***

Organizarea de șantier va include platforma de depozitare a materialelor, staționare a utilajelor și amplasarea containerelor tip birou si dormitor pentru personalul care asigură paza în organizarea de șantier, o magazie pentru materiale mărunte, un țarc acoperit pentru materiale voluminoase, un rezervor de apă, un grup electrogen pentru asigurarea energiei electrice, grup sanitar cu trei cuşete mobile, un pichet PSI.

În prima fază se va aşterne un strat de balast, apoi se vor amplasa cele menţionate mai sus şi se vor amenaja alei dalate. După terminarea lucrărilor se vor demonta dalele, grupurile snitare etc., după care balastul se va curăţa, urmând să se aştearnă stratul vegetal peste locaţia menţionată. Nu vor fi materiale de construcții care să necesite protecție contra intemperiilor.

*b)cumularea cu alte proiecte existente și /sau aprobate*: nu este cazul

*c*)*utilizarea resurselor naturale, în special a solului, a terenurilor, a apei și a biodiversității* : nu este cazul.

*d) cantitatea și tipurile de deșeuri generate/gestionate:*

În timpul execuţiei lucrărilor rezultă deşeuri menajere şi deşeuri din construcții, care vor fi valorificate/eliminate prin agenți economici autorizați.

Toate deșeurile generate în timpul lucrărilor de execuție se vor colecta/depozita în spații special amenajate, pe categorii de deșeuri și predate către operatori autorizați pentru valorificare/eliminare .

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile ( mijloacele folosite la transportul materialelor), din lucrările efective realizate pentru executarea proiectului. Nivelul de zgomot nu va depăși nivelul prevăzut de STAS 10009/2017 - “ Acustică. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* – minor.

g) *riscurile pentru sănătatea umană – de exemplu, din cauza contaminării apei sau a poluării atmosferice* – nu este cazul

**2) Amplasarea proiectului**

a) *Utilizarea actuală și aprobata a terenurilor* : amplasamentul este situat în intravilanul intravilanul localității Babadag, str. Ion Nitescu, str. Rahovei, str. Stejarului, str.Plavat, str. Pavel Gheorghe, str. Alexandru Vlahuta, jud. Tulcea, cu destinația actuală de căi comunicație rutieră .

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție a mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, internațional – nu este cazul ;

-zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – nu este cazul;

-zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populaţiei – nu este cazul;

- peisaje şi situri importante din punct de vedere istoric, cultural sau arheologic – nu este cazul.

**3) Tipurile şi caracteristicile impactului potenţial**

- importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată – impact minor

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul

- intensitatea și complexitatea impactului : impactul determinat de lucrările propuse nu sunt de natura să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului : pe durata de implementare și exploatare a proiectului va fi redusă,

- debutul, durata, frecvența și reversabilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru,

- cumularea impactului cu impactul altor proiecte existente și/sau aprobate – impact minor,

- posibilitatea de reducere efectivă a impactului : pământul și nisipul vor fi depozitate pe terenul proprietate, vor fi acoperite cu prelate pentru evitarea antrenării acestora de către vânt. Se va utiliza material absorbant în cazul unor scurgeri accidentale de combustibil de la utilajele cu care se lucrează.

II. **Motivele pe baza carora s-a stabilit neefectuarea evaluării adecvate -** amplasamentul nu se afla ăn arii natural protejate .

III. **Motivele pe baza cărora s-a stabilit neefectuarea evaluării impactului asupra corpurilor de apă** în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz – conform punctului de vedere al SGA Tulcea, nu este afectat niciun corp de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. se interzice eliminarea oricaror tipuri de deșeuri care ar putea afecta calitatea solului;
6. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată în acest sens.
7. titularii pe numele cărora se va emite autorizația de construcție au obligația să gestioneze deșeurile din construcții astfel încât să atingă progresiv, până la data de 31 decembrie 2020, un nivel de pregătire pentru reutilizare, reciclare și alte operațiuni de valorificare materială, inclusiv operațiuni de umplere, rambleiere care utilizează deșeuri pentru a înlocui alte materiale, de minimum 70% din masa cantităților de deșeuri nepericuloase provenite din activități de construcție, cu excepția materialelor geologice naturale definite la categoria 17 05 04 din anexă la Decizia Comisiei 2014/955/UE;
8. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile industriale reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de santier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile cu repectarea prevederilor STAS 12574-87 privind protecția atmosferei;
* pe perioada de execuție a lucrărilor, zgomotul produs de activitățile de pe amplasament nu trebuie să depașească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încat sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – SCJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
8. beneficiarul va respecta condițiile impuse prin Certificatul de Urbanism nr. 54 din 12.09.2018 emis de UAT ORAȘ BABADAG;

**Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vatamată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuitaă și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**Chim. Mirela Aurelia RAICU**

**Şef Serviciu Șef Serviciu**

**Avize, Acorduri, Autorizaţii, Calitatea Factorilor de Mediu**

**Ing. Simona Constantinescu Ing. Elena Micu**

Intocmit: cons. Elizabeth Vărzaru / 12.04.2019 / ora 09.30

NR. AAA /